
	ID Nr. NPVC/2026/76-CA
(Publisko iepirkumu likuma 9.panta divdesmit pirmās daļas 4.punkta kārtībā)

	Nacionālais psihiskās veselības centrs, Valsts SIA 
(reģ. Nr.50003342481)
Tvaika iela 2, Rīga, LV-1005 

[bookmark: _Hlk212111530]Finanšu pārskata revīzijas pakalpojums


	Piedāvājuma iesniegšanas termiņš:
	2026. gada 6. oktobris plkst. 10:00

	Kontaktpersona:
	Iepirkumu daļas Iepirkumu speciāliste – juriste Liene Buša, tālr. +371 68617333; e-pasts: liene.busa@npvc.lv


1.	CENU APTAUJAS NOSACĪJUMI
Cenu aptaujas mērķis ir noskaidrot pretendentu, kurš, atbilstoši cenu aptaujas dokumentācijas un tehniskās specifikācijas prasībām, iesniedzis zemākās cenas piedāvājumu.
Lai iesniegtu savu piedāvājumu cenu aptaujā, pretendents aizpilda cenu aptaujas dokumentāciju - pieteikuma formu (1. pielikums), finanšu piedāvājuma formu (2. pielikums), kā arī 2. punktā noteikto informāciju, un iesniedz to, parakstītu ar drošu elektronisko parakstu, nosūtot uz e-pastu: liene.busa@npvc.lv.
Cenu aptaujas priekšmets – Nacionālā psihiskās veselības centra, Valsts SIA (turpmāk – Pasūtītājs), 2026. gada finanšu pārskata, kas sagatavots saskaņā ar Starptautiskajiem finanšu pārskatu standartiem (turpmāk – SFPS), revīzijas pakalpojuma sniegšana. 
Revīzijas pakalpojums sniedzams saskaņā ar Revīzijas pakalpojumu likumu, Ministru kabineta 2017. gada 7. februāra noteikumiem Nr. 75 “Zvērinātu revidentu un zvērinātu revidentu komercsabiedrību darba organizācijas noteikumi”, Starptautiskajiem revīzijas standartiem, Starptautiskajiem finanšu pārskatu standartiem, profesionālās ētikas un neatkarības prasībām, kā arī iepirkuma līguma un tehniskās specifikācijas nosacījumiem.
Pakalpojuma sniedzējs veic Pasūtītāja 2026. gada finanšu pārskata neatkarīgu revīziju saskaņā ar Revīzijas pakalpojumu likumu, Starptautiskajiem revīzijas standartiem, SFPS, profesionālās ētikas un neatkarības prasībām, kā arī citiem piemērojamiem normatīvajiem aktiem.
Revīzijas pakalpojumā ietilpst revīzijas plānošana, starpposma revīzija, iekšējās kontroles sistēmas un būtiskāko grāmatvedības procesu izvērtēšana, noslēguma revīzija, revidenta ziņojuma ar zvērināta revidenta atzinumu sagatavošana, kā arī zvērināta revidenta ziņojuma Pasūtītāja vadībai sagatavošana.
Ņemot vērā, ka 2026. gadā ir īstenota valsts sabiedrību ar ierobežotu atbildību “Daugavpils psihoneiroloģiskā slimnīca”, “Strenču psihoneiroloģiskā slimnīca”, “Piejūras slimnīca”, “Slimnīca “Ģintermuiža”” un “Bērnu psihoneiroloģiskā slimnīca “Ainaži”” pievienošana Nacionālajam psihiskās veselības centram, Valsts SIA, revīzijas darba apjomā ietilpst arī reorganizācijas ietekmes izvērtēšana uz Pasūtītāja 2026. gada finanšu pārskatu.
Revidentam jāizvērtē, vai pievienojamo sabiedrību revidētajos slēguma finanšu pārskatos uzrādītie aktīvi, saistības, pašu kapitāla posteņi un citi būtiskie finanšu dati ir korekti, pilnīgi un izsekojami pārņemti Pasūtītāja grāmatvedības uzskaitē un atbilstoši atspoguļoti Pasūtītāja 2026. gada finanšu pārskatā. Revīzijas ietvaros jāizvērtē arī laikposmā no 2026. gada 1. septembra līdz reorganizācijas spēkā stāšanās dienai uzkrāto darījumu, datu, mantas, tiesību un saistību pārņemšanas atspoguļojums Pasūtītāja grāmatvedības uzskaitē, ciktāl tas ir būtiski finanšu pārskata revīzijai.
Revidentam ir jāsniedz atzinums par Pasūtītāja 2026. gada finanšu pārskatu un jāziņo Pasūtītāja vadībai par revīzijas laikā konstatētajiem būtiskajiem jautājumiem, tostarp par būtiskām nepilnībām iekšējās kontroles sistēmā, grāmatvedības uzskaitē, reorganizācijas datu pārņemšanas procesā vai finanšu pārskata informācijas atklāšanā.
Plānotā līgumcena – līdz 41 999,99 EUR bez PVN. Paredzamo līgumcenu nosaka, ņemot vērā visu tehniskajā specifikācijā paredzēto darba apjomu.
2. PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI
Pretendentiem jāatbilst šādām pretendentu kvalifikācijas prasībām attiecībā uz pretendentu atbilstību profesionālās darbības veikšanai, kā arī tehniskajām un profesionālajām spējām un jāiesniedz šādi dokumenti:
	Nr.p.k.
	Kvalifikācijas prasības
	Iesniedzamie dokumenti

	1.
	Pretendents, katrs piegādātāju apvienības dalībnieks, personālsabiedrības biedrs un persona, uz kuras iespējām pretendents balstās, ir reģistrēta attiecīgās valsts normatīvajos aktos noteiktajā komercreģistrā vai profesionālajā reģistrā, ja attiecīgās valsts normatīvie akti šādu reģistrāciju paredz
	Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām, iegūst publiski pieejamās datu bāzēs. Ārvalstī reģistrēta persona iesniedz kompetentās institūcijas izdotu dokumentu vai līdzvērtīgu apliecinājumu, kas apstiprina tās reģistrāciju un tiesības veikt attiecīgo profesionālo darbību.

	2.
	Personai, kura paraksta piedāvājumu, ir pretendenta pārstāvības tiesības vai atbilstošs pilnvarojums.
	Par Latvijas Republikā reģistrēta pretendenta pārstāvības tiesībām Pasūtītājs pārliecinās publiski pieejamās datubāzēs. Ja piedāvājumu paraksta pilnvarota persona, iesniedz pilnvaru. Ārvalstī reģistrēts pretendents iesniedz pārstāvības tiesības apliecinošu dokumentu, ja informācija nav publiski un bez maksas pieejama.

	3.
	Pretendents ir zvērināts revidents vai zvērinātu revidentu komercsabiedrība, kas ir tiesīga sniegt revīzijas pakalpojumus Latvijas Republikā un ir reģistrēta attiecīgajā profesionālajā reģistrā.
	Par Latvijā reģistrētu pretendentu Pasūtītājs pārliecinās Latvijas Zvērinātu revidentu asociācijas uzturētajā reģistrā. Ārvalstī reģistrēts pretendents iesniedz dokumentus, kas apliecina tiesības sniegt revīzijas pakalpojumus Latvijas Republikā.

	4.
	Pretendents pēdējo triju gadu laikā līdz piedāvājumu iesniegšanas termiņa beigām ir sekmīgi sniedzis gada pārskata revīzijas pakalpojumus vismaz trim valsts kapitālsabiedrībām, kuru gada pārskati sagatavoti saskaņā ar Starptautiskajiem finanšu pārskatu standartiem (SFPS) un kuru revidēto gada pārskatu bilances kopsumma katrā gadījumā nav mazāka par 20 000 000 EUR. 
	Jāiesniedz aizpildīts un parakstīts pretendenta pieredzes saraksts, kas ļauj pārliecināties par 4. punkta prasību izpildi. 
Vismaz 3 (trīs) pasūtītāju rakstiskas atsauksmes par pretendenta pieredzes sarakstā noradītajiem pakalpojumiem, kas ietver ziņas par pakalpojuma organizāciju, sadarbību ar pasūtītāju, darbu izpildes termiņiem un sniegto pakalpojumu kvalitāti (pakalpojuma līguma priekšmets, tā raksturojums, t.sk., norāde par SFPS piemērošanu; pasūtītāja nosaukums, reģistrācijas Nr., uzņēmuma raksturojums; pakalpojuma sniegšanas periods un ziņojuma iesniegšanas datums dalībnieku sapulcei; pasūtītāja kontaktinformācija (vārds, uzvārds, amats, tālruņa numurs, e-pasta adrese)). Pasūtītājam ir tiesības pārbaudīt sniegto informāciju pie pieredzes sarakstā norādītā klienta.

	5.
	Pretendents līguma izpildei nodrošina revīzijas grupu ar pietiekamu profesionālo kvalifikāciju, pieredzi un kapacitāti. Viena persona drīkst pildīt vairākas lomas, ja tā atbilst katrai attiecīgajai prasībai un tiek nodrošināta kvalitatīva līguma izpilde. 
	Pretendents iesniedz revīzijas grupas sastāva aprakstu, norādot katras personas lomu, kvalifikāciju un pieredzi, kā arī parakstītus pieejamības apliecinājumus.

	5.1.
	Atbildīgais zvērināts revidents, kuram ir spēkā esošs zvērināta revidenta sertifikāts un vismaz triju sekmīgi pabeigtu gada pārskata revīziju pieredze pēdējo piecu gadu laikā, kuru gada pārskati sagatavoti saskaņā ar Starptautiskajiem finanšu pārskatu standartiem (SFPS) un kuru revidēto gada pārskatu bilances kopsumma katrā gadījumā nav mazāka par 20 000 000 EUR.
	Pretendents iesniedz atbildīgā zvērinātā revidenta parakstītu pieejamības apliecinājumu un pieredzes aprakstu, kurā par katru norādīto revīziju ietver pasūtītāja nosaukumu un reģistrācijas numuru, apliecinājumu, ka pasūtītājs ir valsts vai pašvaldības kapitālsabiedrība, norādi par SFPS piemērošanu, revidētā gada pārskata bilances kopsummu, pakalpojuma sniegšanas periodu, revidenta ziņojuma datumu, speciālista pienākumus un pasūtītāja kontaktpersonu..

	5.2.
	Revīzijas grupas vadītājs ar vismaz 3 (trīs) gadu pieredzi revīzijā: 
1) kapitālsabiedrībā, kurai gada pārskats sagatavots atbilstoši SFPS; 
2) kapitālsabiedrībā, kurai gada pārskata bilances kopsumma nav mazāka par 20 000 000 EUR.
	Iesniedz speciālista parakstītu pieejamības apliecinājumu un pieredzes aprakstu (pakalpojuma līguma priekšmets, t.sk., norāde par SFPS piemērošanu, speciālista ieguldījums līguma izpildē; pasūtītāja nosaukums, reģistrācijas Nr., uzņēmuma raksturojums; pasūtītāja gada pārskata bilances kopsumma, EUR; pasūtītāja kontaktinformācija (vārds, uzvārds, amats, tālruņa numurs, e-pasta adrese)).

	5.3.
	Revīzijas grupas speciālisti ar vismaz 3 (trīs) gadu pieredzi revīzijā kapitālsabiedrībā, kurai gada pārskata bilances kopsumma nav mazāka par 20 000 000 EUR.
	Iesniedz pretendenta piedāvātā revīzijas grupas speciālistu parakstīts pieejamības apliecinājums par pieredzi revīzijas pakalpojumu sniegšanā (pakalpojuma līguma priekšmets, t.sk., norāde par SFPS piemērošanu, speciālista ieguldījums līguma izpildē; pasūtītāja nosaukums, reģistrācijas Nr., uzņēmuma raksturojums; pasūtītāja gada pārskata bilances kopsumma, EUR; pasūtītāja kontaktinformācija (vārds, uzvārds, amats, tālruņa numurs, e-pasta adrese)).

	6.
	Pretendentam visā līguma darbības laikā ir spēkā civiltiesiskās atbildības apdrošināšanai par summu, kas ir vismaz vienāda ar iepriekšējā pārskata gadā no revīzijas pakalpojumiem gūto pretendenta ieņēmumu kopsummu, bet ne mazāka par 142 300 EUR zvērinātu revidentu komercsabiedrība, vai ne mazāka par 42 700 EUR zvērinātam revidentam – pašnodarbinātai personai vai individuālajam komersantam.
	Jāiesniedz civiltiesiskās atbildības apdrošināšanas polises kopija. Ja polises termiņš beidzas līguma darbības laikā, pirms tā beigām iesniedz atjaunotās polises kopiju.

	7.
	Uz pretendentu, atbildīgo zvērināto revidentu un citiem līguma izpildē iesaistītajiem speciālistiem neattiecas normatīvajos aktos un profesionālās ētikas prasībās noteiktie neatkarības un objektivitātes apdraudējumi.
	Iesniedz pretendenta un atbildīgā zvērinātā revidenta apliecinājumu par neatkarību un objektivitāti. Pirms līguma noslēgšanas un visā tā izpildes laikā Pakalpojuma sniedzējs informē Pasūtītāju par jebkuru identificētu apdraudējumu un tā novēršanas pasākumiem.


3. PIEDĀVĀJUMU VĒRTĒŠANA
3.1. Pasūtītājs par uzvarētāju izvēlēsies pretendentu, kurš iesniedzis piedāvājumu dokumentācijas prasībām, un Tehniskai specifikācijai atbilstošu zemākās cenas piedāvājumu.
3.2. [bookmark: _Hlk212111931]Pretendenta piedāvājumam jābūt spēkā vismaz 10 (desmit) nedēļas no tā iesniegšanas brīža.

Pielikumā: Tehniskā specifikācija un Finanšu piedāvājums (forma)

